b"\n_START_ARTICLE_\nSweet Caroline\n_START_SECTION_\nBakgrunn for sangen\n_START_PARAGRAPH_\nI et intervju h\xc3\xb8sten 2007 avsl\xc3\xb8rte Diamond til slutt at hans inspirasjon for denne sangen var datteren til president John F. Kennedy Caroline som var bare syv \xc3\xa5r da faren ble skutt i Dallas, Texas. Diamond sang denne sangen for henne p\xc3\xa5 hennes 50-\xc3\xa5rsdag i 2007._NEWLINE_Han hadde sett et bilde av den ni-\xc3\xa5rige Caroline Kennedy i forbindelse med farens begravelse, og reflekterte rundt det:_NEWLINE_\xc2\xabIt was such an innocent, wonderful picture, I immediately felt there was a song in there.\xc2\xbb (\xc2\xabDet var et slikt uskyldig, vakkert bilde. Jeg f\xc3\xb8lte umiddelbart at det var en sang der.\xc2\xbb)_NEWLINE_Senere, mens han satt p\xc3\xa5 et hotell i Memphis i Tennessee, skrev han ned sangen og tonen p\xc3\xa5 mindre enn en time. Han skal lenge ha \xc3\xb8nsket \xc3\xa5 fortelle inspirasjonskilden om hennes rolle i denne viktige sangen som ble s\xc3\xa5 viktig for ham, som blant annet etablerte han som en nr. 1-sanger p\xc3\xa5 hitlistene. Men da han endelig kunne fortelle dette, ble hun ikke s\xc3\xa5 brydd som han hadde fryktet, men \xc2\xabseemed to be struck by it and really, really happy\xc2\xbb (\xc2\xab..men syntes \xc3\xa5 ble r\xc3\xb8rt av det og veldig, veldig glad\xc2\xbb)\n_START_SECTION_\nAndres bruk av sangen\n_START_PARAGRAPH_\nI 1970 hadde Anthony Armstrong en versjon som solgte h\xc3\xb8yt p\xc3\xa5 hitlistene og i 1972 hadde Bobby Womacks versjon ogs\xc3\xa5 en h\xc3\xb8y listeplassering. Andre som har sunget den inn er Andy Williams, Bobby Goldsboro, Elvis Presley, the Ventures, Ray Conniff, Boots Randolph, Bobby Darin, Frank Sinatra og Waylon Jennings._NEWLINE_I Irland ble det laget en danseversjon i desember 2001 av Dustin the Turkey som n\xc3\xa5dde en f\xc3\xb8rsteplass p\xc3\xa5 hitlistene. Punk-bandet Me First and the Gimme Gimmes brukte sangen p\xc3\xa5 albumet Have a Ball. Sweet Caroline er ogs\xc3\xa5 blitt sunget inn av Reggae gruppa Bunny Rugs & The Upsetters i 1974 p\xc3\xa5 albumet To Love Somebody._NEWLINE_L\xc3\xb8rdag 8. juli 2006 spilte Dave Matthews Band sangen p\xc3\xa5 deres konsert i Fenway Park som en hyldest til Red Sox' fansen, kalt Red Sox Nation."